open-index/open-wikipedia-markdown huggingface dataset:
Abbosa binti Sulaymon

**Abbosa binti Sulaymon** () – Abbosiylar malikasi, Sulaymon ibn Abu Jaʼfarning qizi, Abbosiylar xalifasi al-Mahdiyning jiyani va xalifa Horun ar-Rashidning rafiqasi.

## Hayoti
Abbosa binti Sulaymon Abbosiy shahzodasi Sulaymonning qizi va xalifa Horun ar-Rashidning () rafiqasi boʻlgan. Taxminan 803–804-yillarda Horun ar-Rashidga turmushga chiqqan.

Uning otasi Sulaymon Abbosiylar xalifasi Abu Jafar al-Mansurning () va uning xotini Fotima binti Muhammadning oʻgʻli boʻlgan. Fotima islom paygʻambari Muhammadning yetakchi sahobalaridan biri Talha ibn Ubaydallohning oʻgʻli Iso ibn Talha at-Taymiyning nabirasidir.

Abbosa Horun ar-Rashidga turmushga chiqishidan oldin ham ushbu xonadonga qarindosh boʻlgan. U xalifaning uchinchi va oxirgi xotini edi. Horun ar-Rashidning birinchi Abbosiy xotini Zubayda binti Jaʼfar, ikkinchisi Ummu Muhammad binti Solih boʻlgan.

Horun ar-Rashidning Jurashiyya al-Usmonniya ismli boshqa xotini ham boʻlgan. Jurashiyya Abdulloh ibn Muhammadning qizi boʻlib, Roshidunning uchinchi xalifasi Usmon avlodidan edi.

## Oilasi
Abbosa binti Sulaymon bir qancha Abbosiy xalifalar, shahzoda va malikalar bilan qarindosh boʻlgan. Farzandlari juda yoshligida vafot etgan, oʻgay oʻgʻillari bilan ham yaxshi munosabatda boʻlgan.

## Manbalar

## Adabiyotlar
* 
* 
* 
*
Ummu Muhammad binti Solih

**Ummu Muhammad binti Solih** () – Abbosiy malikasi, uchinchi Abbosiy xalifa al-Mahdiyning jiyani va xalifa Horun ar-Rashidning rafiqasi.

## Ajdodlari
Toʻliq ismi Ummu Muhammad binti Solih al-Miskin ibn Abdulloh al-Mansur boʻlgan.

Ummu Muhammadning buvisi Qali-al Farrashah yunon kanizak boʻlib, Al-Mansurning oʻgʻli Solih al-Miskinning onasi edi. Otasi Solih al-Miskin xalifa al-Mansurning kenja oʻgʻillaridan biri boʻlgan.

## Hayoti
Ummu Muhammad Abbosiylar xalifasi Horun ar-Rashidning xotini, shuningdek, uning amakivachchasi boʻlgan.

U Solih al-Miskinning qizi va Ummu Abdulloh Iso ibn Alining qizi edi. Ular 803-yilning noyabr-dekabr oylarida al-Raqqada turmush qurishgan. Ummu Muhammad bundan oldin dastlab uni rad etgan Ibrohim ibn al-Mahdiyga turmushga chiqqan edi.

Ummu Muhammadning birinchi eri Ibrohim Horun ar-Rashidning oʻgay ukasi boʻlgan. 780-yillarning boshlarida unga turmushga chiqqan, ammo oradan bir necha yil oʻtgach, ular ajralishgan. Birinchi eri bilan rasman ajralganidan keyin xalifa Horun ar-Rashid Ummu Muhammadga uylangan.

Ummu Muhammad Abbosiy xalifasi Horun ar-Rashidning ikkinchi xotini boʻlgan. Uning birinchi xotini Zubayda binti Jaʼfar Abbosiy malikasi, shuningdek, al-Mansurning nabirasi edi.

U ar-Rashid bilan turmush qurgandan keyin umrining koʻp qismini hukmdorning boshqa xotinlari bilan birga xalifalik saroyida oʻtkazgan. Ummu Muhammad 810-yillarda vafot etgan.

## Oilasi
Ummu Muhammad Abbosiylar xonadoniga ota va ona tomondan qarindosh edi. U, shuningdek, bir qancha Abbosiy xalifalari, shahzodalari va malikalari bilan ham qarindosh boʻlgan.

## Manbalar

## Adabiyotlar
* Al-Tabari; Hugh Kennedy (1990). The History of al-Tabari Vol. 29: Al-Mansur and al-Mahdi A. D. 763-786/A. H. 146-169
* 
*
“G‘ovuk turizm” qishlog‘i

**[[Xiva]] tumani “G‘ovuk turizm” qishlog‘i** “G‘ovuk” mahallasida anor yetishtirayotgan uy xo‘jaliklari (“Xiva Matrasul faxrim”, “Xiva-Bek” oilaviy korxonasi), oilaviy mehmonxonalar, umumiy ovqatlanish korxonalari tomonidan agroturistik xizmatlar ko‘rsatiladi. Mahallada 20 ga yaqin hunarmandlar (gilamchilik va duradgorchilik ustaxonalari), reakratsiya xizmatlari taklif qiluvchilar (“G‘ovuk” ko‘l va uning atrofida dam olish maskanlari) mavjud.
Hasan-Husan masjidi

„Imom Hasan imom Husayn“ ziyoratgohi Navoiy viloyati Nurota yoʻlining 45-kilometrida Dehibaland qishlogʻi joylashgan. Bu qishloqda uchta ramziy qabr bor. Kiraverishda oʻng tomonida „Imom Hasan imom Husayn“ ziyoratgohi bor. Bu yerda hazrati Alining suyukli farzanlari Imom Hasan va Imom Husaynlarning ramziy qabrlari bor. Bu qabrlar taxminan XIX asrning oxirlarida barpo etilgan. Bu maskanga ham koʻplab mahalliy sayyohlar tashrif buyurishadi.
Ikki qabrning oʻrtasida masjid bor. Masjidda bitta ustun boʻlib, u marmar toshdan yasalgan. Mazkur sanat asarining muallifi gʻozgʻonlik mashhur usta muhandis Abdurayim Turdiyev.

Ushbu qishloqdashuningdek, Dehibaland qoʻrgʻoni mavjud boʻlib uning qurilishi eramizdan oldingi yillarga toʻgʻri keladi. Nur qal’asi bilan zamondosh Dehibaland qal’asi hududda joylashgan boshqa qal’alar singari qishloq mudofaasi uchun qurilgan. Poydevori toshdan gʻishtlari tuproqdan yasalgan.
Qadimda shaharchaga yov hujum qilganda qoʻrgʻon tepasidagi askarlar olov yoqishib yoki tutun chiqarishib shaharcha aholisi xavfdan boxabar qilishgan va uzoqda joylashgan boshqa qal’alarga ham xabar berishgan. Dehibaland qishlogʻida 3 ta chashma bor. Bu qal’a ham mudofaa ham suvga egalik qilish uchun qurilgan.

Hozirgi kunda qal’aning mudofaa devorlari qolmagan. Faqatgina qishloqqa kirish joyidagi asosiy qismi qolgan xolos. Maydoni 1700 m2ga teng.

## Manbalar
Farhod Abdullayev

**Farhod Abdullayev** (1957-yil 1-oktyabr, Yakkabogʻ tumani, Qashqadaryo viloyati, OʻzSSR) – oʻzbekistonlik teatr va kino aktyori. Oʻzbekistonda xizmat koʻrsatgan artist.

## Hayoti
Farhod Abdullayev 1957-yil 1-oktyabrda Qashqadaryo viloyatining Yakkabogʻ tumanida tavallud topgan. Oilada 9 farzand (7 oʻgʻil va 2 qiz) boʻlishgan. Maktabni bitirib, Toshkentga keladi va oʻqishga kiradi. Shu yiliyoq Oʻzbek milliy akademik drama teatriga sahna ishchisi boʻlib ishlashni boshlaydi va keyinchalik suflyor, yordamchi rejissyor sifatida ham faoliyat olib boradi. U institutni tamomlamasdan turib rol oʻynashni boshlab yuboradi. Lekin teatr rahbariyati uni aktyor sifatida ishga olishni xohlashmaydi. Institutni tamomlagandan keyin Oʻzbek davlat drama teatriga ishga yuboriladi.

Bundan soʻng „Yosh gvardiya“ teatriga ishga kiradi. Bu paytda kinofilmlarda rol oʻynashni boshlaydi va teatrdagi ishiga kech kelishni boshlaydi. Bu rejissyor Bahodir Yoʻldoshevga yoqmaydi va Farhod Abdullayev u yerdan chiqib ketadi. Soʻng Xamza teatriga ishga kiradi.

U hozirda teatrda aktyor va rejissyor, telekanallarda boshlovchi boʻlib faoliyat yuritadi.

### Oilasi
Turmush oʻrtogʻi bogʻchada tarbiyachi boʻlib ishlaydi. Ularning 3 ta farzandi va 8 nafar nabiralari bor.

## Faoliyati

## Mukofotlari

* Oʻzbekistonda xizmat koʻrsatgan artist
* „Eʼtirof 2016“ – Eng yaxshi kinoaktyori

## Manbalar

## Havolalar

*
Jaʼfar ibn Abdulloh al-Mansur

**Jaʼfar ibn Abdulloh al-Mansur** () – ikkinchi Abbosiy xalifasi Abu Jafar al-Mansurning toʻngʻich oʻgʻli va uchinchi abbosiy xalifasi al-Mahdiyning akasi. Al-Mansurning toʻngʻich oʻgʻli sifatida vafotiga qadar xalifalik taxtiga nomzod boʻlgan. 

## Hayoti
Jaʼfar Abdulloh ibn Muhammad al-Abbosiy al-Hoshimiyning (boʻlajak xalifa al-Mansur) oʻgʻli boʻlgan. 11–12 yoshga toʻlganda otasi xalifalikka tayinlangan.

Onasi Arva binti Mansur al-Himyariy al-Mansurning birinchi xotini edi. U *Ummu Muso* nomi bilan ham mashhur boʻlib, nasli Himʼyariylar podshohlariga borib taqaladi. Otasining ismi Mansur al-Himyoriy. Jaʼfarning Yazid ismli ukasi boʻlgan.

Arva Muhammad (boʻlajak xalifa al-Mahdiy) va Jaʼfar ismli ikki oʻgʻilni dunyoga keltirgan. 764-yilda vafot etgan. Uning ikki oʻgʻli Jaʼfar va Muhammad Iso ibn Muso merosxoʻrlikdan chetlatilgandan keyin uning merosxoʻrlari hisoblangan. Biroq Jaʼfar otasi al-Mansur davrida vafot etgan. Uning ukasi Muhammad esa taxtga yagona nomzod boʻlib qolgan.

Al-Mansurning kanizaklaridan biri kurd ayol boʻlib, u al-Mansurning oʻgʻli Jaʼfarning onasi edi. Al-Mansur chaqaloqqa katta oʻgʻlining ismini qoʻygan.

Jaʼfar vafotidan soʻng uning yosh bolalariga otasi qaragan. Al-Mansur ham vafot etganidan keyin Jaʼfarning ukasi xalifa al-Mahdiy akasining farzandlari uchun mas’uliyatni oʻz zimmasiga olgan. Al-Mahdiy keyinchalik Jaʼfarning qizi Zubaydaga uylangan.

## Qarindoshlari
Jaʼfar Abbosiylar xonadonining bir qancha qudratli shaxslari bilan qarindosh edi. U al-Mahdiyning akasi, al-Aminning ona tomondan bobosi boʻlgan.

Jafarning ham bir qancha opa-singillari bor edi. Onasining vafotidan keyin otasi boshqa ayollarga uylangan va ulardan farzand koʻrgan.

## Manbalar

## Adabiyotlar
* Abbott, Nabia (1946). Two Queens of Baghdad: Mother and Wife of Hārūn Al Rashīd. University of Chicago Press
* al-Tabari; Hugh Kennedy (1990). The History of al-Tabari Vol. 29: Al-Mansur and al-Mahdi A. D. 763-786/A. H. 146–169. SUNY series in Near Eastern Studies. State University of New York Press. pp.&nbsp;148–49.
Namuna (maʼnolari)

**Namuna**:

## Tojikiston
* Namuna (Hisor tumani) – Hisor tumani, Mirzo Tursunzoda shahariga qarashli daha
* Namuna (G’afurov tumani) – Gʻafurov tumani,Chashmasor jamotiga qarashli daha
* Namuna (Panj) – Norak tumani Namuna QFYga qarashli qishloq
* Namuna (Tursunzoda tumani) – Tursunzoda tumani, Istiqlol shahariga qarashli daha
* Namuna (Doʻstiy) – Doʻstiy tumani Gardiy Gulmurodov QFYga qarashli qishloq
* Qizil Namuna (Jaloliddin Balxiy tumani) – Jaloliddin Balxiy tumani Navobod QFYga qarashli daha

## Oʻzbekiston
### Shaharchalar
* Namuna (Andijon tumani) – Andijon viloyati Andijon tumanidagi shaharcha
* Namuna (Oltinkoʻl tumani) – Andijon viloyati Oltinkoʻl tumanidagi shaharcha
* Namuna (Termiz tumani) – Surxondaryo viloyati Termiz tumanidagi shaharcha
* Namuna (Boʻka tumani) – Toshkent viloyati Boʻka tumanidagi shaharcha

### Qishloqlar
* Namuna – Andijon viloyati Qoʻrgʻontepa tumanidagi qishloq
* Namuna (Amudaryo tumani) – Qoraqalpogʻiston Respublikasi Amudaryo tumanidagi qishloq

* Namuna qishlogʻi – Xorazm viloyati Xonqa tumanidagi qishloq

### Boshqa joy nomlari
* Namuna mahallasi – Toshkent shahar Olmazor tumanidagi mahalla
Oqboʻyra (maʼnolari)

**Oqboʻyra**:

* Oqboʻyra (Oltiariq tumani) – Fargʻona viloyati Oltiariq tumanidagi shaharcha
* Oqboʻyra (shaharcha) – Andijon viloyati Asaka tumanidagi shaharcha
* Oq boʻyratepa – Andijon viloyati Asaka tumanidagi arxeologiya yodgorligi
* Oqboʻyra – Fargʻona vodiysining janubi-sharqidagi daryo
Yorqishloq (maʼnolari)

**Yorqishloq**:

## Qirgʻiziston
* Yor-Qishloq – Jalolobod viloyati Suzoq tumaniga qarashli qishloq
* Yor-Qishloq (Barpi) – Jalolobod viloyati Suzoq tumaniga qarashli qishloq
* Yor-Qishloq (Oloy tumani) – Oʻsh viloyati Oloy tumaniga qarashli qishloq

## Oʻzbekiston
* Yorqishloq (Jalaquduq tumani) – Andijon viloyati Jalaquduq tumanidagi shaharcha
* Yorqishloq (Chust tumani) – Namangan viloyati Chust tumanidagi shaharcha
* Yorqishloq – Andijon viloyati Jalaquduq tumanidagi qishloq
* Yorqishloq jome masjidi – Andijon viloyati Jalaquduq tumanidagi masjid
* Yorqishloq seli – 2024-yil Andijon viloyati Jalaquduq tumanida sodir boʻlgan tabiat hodisasi
Janubiy Livan muhofazasi

**Janubiy Livan muhofazasi** (, yoki soddaroq ) – Livan muhofazalaridan biri. Aholisi 590 000 kishi. Hududi – 929.6&nbsp;km2. Maʼmuriy markazi – Saydo shahri. Eng past balandligi – dengiz sathi darajasida; eng balandi – 1000 metr. Mahalliy aholi diniy jihatdan xilma-xil boʻlib, shia va sunniy musulmonlar, darziylar, sharqiy pravoslavlar, moruniylar, protestantlar va yunon katolik xristianlarini oʻz ichiga oladi. Qishda havo harorati 4 °C ga tushishi mumkin, balandroq joylarda koʻp yomgʻir va qor yogʻadi. Nam yozda qirgʻoqboʻyi hududlarida harorat 30° C gacha koʻtarilishi mumkin. Muhofazada Litoniy, Dayr al-Zahroniy, Noqoʻra, Avaliy, Qosimiya va Hasbani kabi bir qancha daryolar bor. Hudud oʻzining sitrus va banan fermalari bilan mashhur. Asosiy shaharlari – Saydo, Tir va Jezzin.

## Mahalliy diqqatga sazovor joylar va tadbirlar
Bu hududda koʻplab diqqatga sazovor joylar, jumladan Tir janubidagi toza oq qumli plyajlar, shuningdek, Saydo va Tirning qadimiy shaharlari yaqinidagi suv ostida qolgan Finikiya va Rim xarobalari orasida shoʻngʻish imkoniyati mavjud. Madaniyat ixlosmandlari Usmonlilar davridagi gavjum bozorlardan bahramand boʻlishadi va uzoq kundan keyin Oʻrta yer dengiziga qaragan dengiz mahsulotlari restoranida dam olishlari mumkin. Janubiy Livanda har yili minglab sayyohlarni jalb qiluvchi Tir festivali ham oʻtkaziladi.

## Janubiy muhofazada din

Shialar muhofaza aholisining aksariyat qismini tashkil qiladi va Zahrani Tire tumanlarining asosiy aholisi hisoblanadi. Sunniylar muhofaza markazi va Livanning Bayrut va Tripolidan keyin uchinchi yirik shahri boʻlgan Saydoning asosiy aholisi sanaladi. Xristianlar asosan Jezzin tumanida istiqomat qilib, Livandagi aholi soni boʻyicha toʻrtinchi shahar boʻlgan Tir shahrida kichik bir jamoani tashkil qiladi.

## Tumanlari
* Jezzin
* Saydo
* Tir

## Shaharlari
* Jezzin
* Sidon yoki Saydo
* Tir
* Gʻazo

## Yana qarang
* Ras al-Ayn (Livan)

## Manbalar
Rustam Saparov

**Rustam Saparov** (; 1978-yil 10-aprelda tugʻilgan) – turkmanistonlik sobiq professional futbolchi, himoyachi va yarim himoyachi ampulasida oʻynagan. 2004-yilgi AFC Osiyo kubogi turnirdida Turkmaniston terma jamoasi tarkibida ishtirok etgan.

## Futbolchilik faoliyati
Faoliyatining boshida bir necha mavsumni Turkmanobodning „Ekskavator“/"Jayhun"/"Qoraqum" klubida oʻtkazgan. 2002-yilda Turkmaniston chempionatining bronza medali va mamlakat kubogi gʻolibi boʻlgan. 2003-yilda „Nebitchi“ jamoasiga (Bolqonobod) koʻchib oʻtgan va keyingi uch mavsumda chempionatning oltin (2004), kumush (2003) va bronza (2005) medallari, shuningdek, ikki marta mamlakat kubogi (2003, 2004) sohibi boʻlgan. 2006-yilda Oʻzbekistonning „Nasaf“ (Qarshi) klubiga oʻtib, ikki mavsum davomida Oʻzbekiston chempionatida 49 oʻyin oʻtkazib, 2 ta gol muallifi boʻlgan. Nasaf jamoasidagi davrida 2006-yilgi mavsum bronza medali sohibiga aylangan. 2008-yilgi mavsumda vataniga qaytgan va „Ashxobod“ jamoasi safida toʻp surgan. 2008-yilda mamlakat chempioni boʻlgan. Osiyo kubogi musobaqalarida ishtirok etgan, 2009-yilgi OFK prezidenti kubogida jamoasi bilan yarim finalchi bosqichiga qadar yetib borgan. 2010-yilda u Lebap jamoasiga qaytib kelgan va u bilan oʻsha yili chempionatning bronza medali sovrindori boʻlgan.

### Terma jamodagi faoliyati
2003-yil 19-oktabrda Turkmaniston terma jamoasi safida BAAga qarshi Osiyo Kubogi saralash bahsida debyut qilgan. 2004-yili Osiyo Kubogi final turnirida ishtirok etib, jamoasining uchala uchrashuvida ham maydonga tushgan. 2008-yilning 18-may kuni Ummon darvozasiga milliy terma jamoadagi ilk golini urgan. Umuman olganda, 2003—2008-yillar davomida u terma jamoa safida kamida 17 ta oʻyin oʻtkazib, bitta gol urgan.

## Faoliyat statistikasi

### Terma jamoa

:*Gollar va hsioblar roʻyxati birinchi boʻlib Oʻzbekistonning gollari soni, Hisob ustuni esa Saparovning har bir golidan keyin golni koʻrsatadi*.

## Manbalar

## Havolalar
* 
* 
* Rustam Saparov Transfermarkt saytida
*
Don Young

**Donald Edwin Young** (talaffuz: Donald Edvin Young; 1933-yil 9-iyun, Kaliforniya shtati Meridian shahrida tugʻilgan – 2022-yil 18-mart, Vashington shtatida vafot etgan) – amerikalik siyosatchi, qariyb yarim asr davomida (1973—2022 yillar) Alyaskaning yagona saylov okrugidan AQSh Kongressi Vakillar palatasining aʼzosi boʻlgan, Respublikachilar partiyasi aʼzosi.

## Biografiysi
Kaliforniya shtatining Satter okrugidagi Meridian shahrida tugʻilgan. 1952-yilda Yuba kollejini kichik mutaxassis diplomi bilan, 1958-yilda esa Kaliforniya shtatining Chiko universitetini bakalavr darajasi bilan tamomlagan. 1955-yildan 1957-yilgacha AQSH armiyasida xizmat qilgan.

1959-yilda Alyaskaga koʻchib, Fort-Yukon shahrida yashay boshlagan. 1964-yilda Young shahar meri etib saylangan va 1967-yilda Alyaska Vakillar palatasi aʼzosi boʻlgan. 1970-yilda u Alyaska Senatiga saylangan.

1972-yilda u demokrat Nik Begichga tegishli oʻrin uchun AQSH Vakillar palatasiga saylanishga urinib koʻrgan. 16-oktabr kuni, saylovdan 22 kun oldin, Begich samolyot halokati natijasida bedarak yoʻqoldi, ammo u Youngga qarshi 53,651 (56,24%) ovoz toʻplab, 41,750 (43,76%) ovoz olgan Youngni yengib gʻalaba qozongan. 29-dekabr kuni Begich vafot etgan deb eʼlon qilinadi va 1973-yil 6-martda boʻlib oʻtgan muddatidan oldingi saylovlarda uning oʻrniga Young saylanadi.
Keyinchalik Young yigirma toʻrt marta muvaffaqiyatli qayta saylangan, 1995-yildan 2001-yilgacha Tabiat resurslari qoʻmitasiga, 2001-yildan 2007-yilgacha Transport qoʻmitasiga rahbarlik qilgan. Faoliyati tufayli Youngni koʻpincha „Alyaskaning uchinchi senatori“ deb atashgan.

2017-yil 5-dekabrda Jon Konyers oʻz vakolatlarini muddatidan oldin topshirgandan soʻng, Youngga AQSH Vakillar palatasi oqsoqoli ramziy unvoni oʻtgan – bu eng uzoq uzluksiz vaqt davomida oʻz lavozimini egallab turgan kongressmen unvoni hisoblanadi.

U 2022-yil 18-martda Los-Anjelesdan Sietlga parvoz paytida 88 yoshida vafot etgan.

## Manbalar
Bernard Mensah

**Bernard Mensa** (ingl. Bernard Mensah; 1994-yil 17-oktyabr Akkra, Ganada tugʻilgan) – ganalik futbolchi, „Al-Tai“ klubining yarim himoyachisi. U Gana milliy terma jamoasida ham oʻynagan.

## Klubdagi faoliyati
Mensa „Feyenoord Gana“ klubining tarbiyalanuvchisi hisoblanadi. U 2012-yilda Portugaliyaning Gimaraynshdagi „Vitoriya“ klubi bilan shartnoma imzolagan. 2013-yilda Bernard oʻyin amaliyotini oshirish maqsadida zaxira oʻyinchisi maydonga tusha boshlagan. 2014-yil 16-avgustda „Jil Visente“ jamoasiga qarshi oʻyinda u Sangrish ligasida debyut qilgan. Shu oʻyinda Bernard „Vitoriya“ uchun ilk golini urishga muvaffaq boʻlgan. 2015-yil yozida Mensa Ispaniyaning „Atletiko Madrid“ klubiga oʻtgan va jamoa bilan 6 yillik shartnoma imzolagan. Transfer summasi 10 million yevroni tashkil etgan. Oʻyin amaliyotini oshirish uchun Bernard darhol „Xetafe“ga ijaraga berilgan. 18-sentabrda „Malaga“ga qarshi oʻyinda u La Ligada debyut qilgan. 2016-yil yozida u ijara asosida „Vitoriya“ga qaytgan.

2017-yil yozida Mensa Turkiyaning „Qosimpasha“ klubi tomonidan ijaraga olingan. 12-avgustda „Alanyaspor“ga qarshi oʻyinda u Turkiya Superligasida debyut qilgan. 27-oktabrda „Gyoztepe“ga qarshi oʻyinda Bernard „Qosimpasha“ uchun ilk golini urgan.

2018-yil yozida Mensa ijara asosida „Kayserispor“ga oʻtgan. 13-avgustda „Antalyaspor“ga qarshi oʻyinda u yangi jamoasi safida debyut qilgan. 1-sentabrda „Fenerbahche“ga qarshi oʻyinda Bernard „Kayserispor“ safida ilk golini urgan. Mavsum yakunida klub futbolchining transferini sotib olgan. Transfer qiymati 3,6 million yevroni tashkil etgan.

## Xalqaro faoliyati
2015-yil 8-iyunda Togo terma jamoasiga qarshi oʻtkazilgan oʻrtoqlik uchrashuvida Mensa Gana milliy terma jamoasi safida debyut qilgan. Aynan shu oʻyinda u milliy jamoa tarkibida oʻzining ilk golini kiritgan.
## Manbalar

## Havolalar
* 
*
Ras al-Ayn (Livan)

**Ras al-Ayn** () (maʼnosi: Favvora boshi; buloq boshi) – Janubiy Livan muhofazasi Tir tumanidagi ulkan favvoralar, suv omborlari va akveduklar joylashgan hudud. Tir shahridan , Bayrutdan taxminan  janubda joylashgan. Bu joy juda yashil va unumdor tekislikda, dengiz qirgʻogʻidan bir kilometr uzoqlikda joylashgan. Bu yer osti buloqlari bilan oziqlangan va asrlar davomida saqlanib qolgan tosh suv omborlarida toʻplangan artezian quduqlari tufayli mashhur sayyohlik maskanidir. Hudud Finikiya davridan beri qadimgi Tir uchun asosiy suv manbai boʻlib kelgan. Suv omborlaridan biri Rim davridagi kamar akveduklariga suv bergan va bir vaqtlar Tirgacha choʻzilgan. Dumaloq kamarlari va tepasida uzluksiz kornishali kuchli va ajoyib toshni koʻrsatadigan ushbu suv oʻtkazgichlarining qoldiqlari bugungi kunda ham koʻrish mumkin va asl suv oʻtkazgichning bir qismi bugungi kunda ham Tirning hozirgi suv inshootlarida foydalaniladi.

Bu joy 3-asrga oid Rehob mozaikasida *Rosh Mayya* (favvora boshi) nomi bilan tilga olingan.

1881-yilda Falastin tadqiqot jamgʻarmasining Gʻarbiy Falastin boʻyicha tadqiqoti (SWP) hududni quyidagicha tasvirlaydi: „Toshdan qurilgan qishloq, taxminan 100 nafar shiadan iborat, tekislikda, anjir, anor, tut va zaytun bogʻlari bilan oʻralgan. Qishloq va atrofida beshta tegirmon ishlayapti, juda koʻpi vayron boʻlgan.“

Tadqiqot suv yoʻllarini ham eslab oʻtgan: Bu uzun akveduk orqali qadimgi Tirni taʼminlagan buloq boshi hisoblanadi. Buloqlar, xuddi Tabgʻada boʻlgani kabi, toʻrtta mustahkam qurilgan suv ombori bilan oʻralgan boʻlib, ular orqali suv oʻn besh futdan yigirma fut balandlikkacha koʻtariladi, buning uchun suv oʻtkazgichi bir oz pasayib, suvni Tirgacha oʻtkazuvchanlikkaa olib kelishi mumkin. Bu suv havzalarining devorlari katta, yaxshi oʻralgan toshdan yasalgan boʻlib, qalinligi har xil. Toshlar birlashtirilib, ichki tomondan qattiq sement bilan qoplangan. Asosiy suv ombori sakkiz burchakli shaklga ega, tomonlari notekis uzunlikda. Uning diametri oltmish olti fut, yerdan yigirma besh fut balandlikda. Qoʻllab-quvvatlovchi devorlar juda qalin boʻlib, bir qismida zamonaviy taʼmirlash izlari bor. Ularning qiyaliklari shunchalik yumshoqki, buloq atrofida sakkiz fut kenglikdagi keng chegaraga chiqish qiyin emas."

## Manbalar

## Adabiyotlar

* 
*  (p. 432)
*  (pp. 203-208)
* 
* 
* 

## Havolalar
* Survey of Western Palestine, Map 1: IAA , Wikimedia commons
* Ras el-Ain, in the Tyre District, Lebanon
Latefa Ahrar

**Latefa Ahrar** (1971-yil 12-noyabrda tavallud topgan) Marokash aktrisasi. 2022-yil 8-dekabrda Marokashning Rabot shahridagi Teatr san’ati va madaniy animatsiya oliy instituti direktori etib tayinlandi .
## Tarjimai holi
Ahror Meknesda tug‘ilgan. Ahrar o‘zining televideniyedagi faoliyatini 1990-yilda Abdelatif Ayachi tomonidan yaratilgan „Bent Lafchouch“ (buzilgan qiz) filmidan boshlagan. Keyinchalik Latefa Superior dart dramatique et danimation culturelle (ISADAC)ga o‘qishga kirdi va u yerni 1995-yilda tugatdi. O‘qishni tugatgannan so‘ng sahna va filmlarda chiqa boshlaydi va o‘z rollari uchun ko‘plab mukofotlarga sazovor bo‘ldi. Ahror qiyin rollarni yoqtirishini va badiiy sohasini kengaytirish uchun turli rejissyorlar bilan ishlashni yoqtirishini aytgan.

2005-yildan 2008-yilgacha Ahrar Parijdagi Institut du monde arabe gastrol safarida La derniere nuit spektakli bilan ishtirok etdi. 2008-yilda u ikkita filmda, Une famille empruntée va Les victimes filmlarida rol o‘ynadi. Birinchisi, Mouna Fettou sevgilisi rolini o‘ynagan komediya roli, ikkinchisi esa tikuvchi bo‘lib ishlaydigan uch farzandi bor uy bekasi roli.

2009-yilda Abdellatif Firdaous tomonidan suratga olingan Eduardo De Filipponing Marokash Darijasiga moslashtirilgan „Douleur sous clé“ spektaklini Karim Troussi rejissyori va Compagnie du Jour vakili Hicham Ibrahimi va Anri Tomas bilan birga ijro etgan.

Ahrarning „Kafar Naoum“ pyesasidagi roli bahs-munozaralarga sabab bo‘ldi. Ahror teatr professori edi.

## Filmografiyasi
*2006-yil:„Les dix commandements“:„Qabiladagi ayollar“

*2008-yil:„Les Hirondelles... Les Cris de jeunes filles des hirondelles“

*2008-yil:„Une famille empruntée“

*2008-yil:„Les victimes“

*2011-yil:„Taza“ː Meryem

*2014-yil:„Black Screen“ (qisqa film)

*2014-yil:„Safae Lkbira“: La Grande Safae (qisqa film)

*2015-yil:„Aida“

*2015-yil:„Starve Your Dog“:Rita rolida

*2017-yil: „Headbang qadahi“:Rita rolida

## Manbalar
Yunusjon Ogʻaliqov

**Yunusjon Ogʻaliqov** (1884-yilda tugʻilgan) – oʻzbek maʼrifatparvar pedagogi.

## Hayoti va mehnat faoliyati
Yunusjon Ogʻaliqov 1884-yilda Fargʻona viloyati Qoʻqon shahrida ziyoli oilada tavallud topgan. Otasi 1898-yil boʻlib oʻtgan qoʻzgʻolonda ishtirok etgan va kuchli taʼqibda qolganligi bois oʻsha vaqtda yurak xastaligidan vafot etgan.

Yunusjon Ogʻaliqov dastlab eski usulda taʼlim beruvchi maktab va madrasada tahsil olgan. Keyinchalik esa Ashurali Zohiriy, Obidjon Mahmudov, Hamza Hakimzoda kabi ziyoli maʼrifatparvarlar bilan birga taraqqiyparvarlik harakatlarida faol ishtirok etgan. Shuningdek, Qoʻqon shahridagi 1914-yilda tashkil etilgan „Gʻayrat“ jamiyatining aʼzosi va 1917-yilda barpo etilgan „Harbiy asirlarga yordam“ uyushmasining muassislaridan biri hisoblangan.

1917-yilning iyun oyidan „Shoʻroyi islom“ tashkiloti aʼzosi, 1918—1922 hamda 1923—1926-yillar oraligʻida turli maktablarda oʻqituvchi, kutubxonachi sifatida hamda „Fargʻona“, „Yangi Fargʻona“ gazetalarida muxbir lavozimida faoliyat olib borgan.

## Ayblov va oʻlimi
1926-yilda Ogʻaliqov aksil inqilobiy harakat aʼzosi ekanlikda gumon qilinib, OGPU tashkiloti tomonidan 7 yil muddatga Rossiyaning Kommprimatsk okrugiga surgun qilingan. Ayblov bekor qilinib, Yunusjon Ogʻaliqov ozodlikka chiqqach, 1934-yilda Oʻzbekiston davlat nashriyoti magazini mudiri vazifasida faoliyat yuritgan.

1937-yil 21-avgustda yana bir gumon bilan qamoqqa olingan.

Oʻzbekiston Oliy Sudi Jinoiy ishlar boʻyicha Kollegiyasi NKVD uchligining 1937-yil 21-noyabrdagi hukmi uning aybi toʻla isbotlanmaganligi uchun bekor qilingan va shu kunning oʻzida Yunusjon hoji Ogʻaliqov toʻliq oqlangan.

Ayblovlar olib tashlanib, uning oqlanganligiga qaramasdan, Oʻzbekiston UNKVD maxsus uchligi tomonidan 1937-yil 18-dekabrda otuvga hukm qilingan va jazo oʻsha kunning oʻzidayoq ijro qilingan.

## Manba
William Bayne Fisher

**William Bayne Fisher** (Fisher 1916-yil 24-sentyabr – 1984-yil 29-iyun) – britaniyalik geograf. 1954-yildan boshlab Fisher Durham universitetida Geografiya boʻlimi boshligʻi vazifasini bajargan va 1956-yilda professor unvoniga sazovor boʻlgan, 1981-yildan nafaqaga chiqqunga qadar bu lavozimlarda ishlashni davom ettirgan. Shuningdek, Fisher 1965–1981-yillarda Bitiruvchilar jamiyatining rahbari boʻlgan. Fisherning ishlari Yaqin Sharq, ayniqsa Liviya va Eron bilan bogʻliq boʻlgan. Fisher koʻplab tillarni bilgan, jumladan fransuz tilida ravon gaplasha olgan va nemis, italyan va ispan tillarini oʻqish darajasida tushungan, ammo Fisherning Oʻrta Sharq tillaridagi mahorati turlicha, yaʼni „mintaqada muvaffaqiyatli“ va „cheklangan“ deya tasvirlangan".
Fisher 1964-yildan oʻlimiga qadar Britaniya fors tadqiqotlar instituti boshqaruv kengashida xizmat qilgan.

## Manbalar
Tohir Chigʻatoy

**Tohir Chigʻatoy** (1902-yil 27-mart, Toshkent shahri — 1984-yil 27-iyun, Turkiyaning Bursa shahri) – turkiy tarixshunos olim,  iqtisodchi va professor.

## Taʼlimi
Tohir Chigʻatoy boshlangʻich taʼlimni Toshkentdagi eski maktabda, keyin esa yangi usul va rus-tuzem maktablarida olgan. Soʻngra Urfadagi madrasai Oliyada, 1917-yilda esa Ozarbayjonga borib, Bokudagi dorilmualliminda tahsil olgan. 1922-yilga kelib oʻqish uchun Germaniyaga ketgan, u yerda avval Berlin universitetida, undan keyin esa Heidelberg universitetining falsafa fakultetida tahsil olgan. Universitetda 1931-yilga qadar falsafa, sotsiologiya va iqtisodiyot fanlaridan saboq olgan. Keyinchalik, Turkiston iqtisodiyoti boʻyicha doktorlik dessertatsiyasini himoya qilgan. Uning doktorlik ishi Bryusselda nemis tilida nashr etilgan.

1939-yilda oilasi bilan Anqaraga koʻchib kelib, 1948-yildan boshlab Anqara universitetining til, tarix va joʻgʻrofiya fakultetlarida sotsiologiya boʻyicha maʼruzalar oʻqigan, shuningdek, tadqiqot ishlarini ham oʻsha yerda davom ettirgan. 1953-yildan 1972-yilga qadar ushbu fakultetda dotsent, 1962-yilgacha esa professor va ijtimoiy fanlar boʻlimi mudiri lavozimida faoliyat yuritgan.

## Mehnat faoliyati
Tohir Chigʻatoy „1950—1960-yillar ichida qizil imperializm“ nomli bir necha asarlarni nashr ettirgan. Shuningdek, Germaniya va Turkiyada nashr etiladigan matbuot sahifalarida Turkistonning tarixi, ijtimoiy-siyosiy hayoti, adabiyoti va madaniyati, chor va sovet davridagi mustamlakachilik siyosatining oqibatlari haqida ham maqolalar chop ettirgan.

1929—1939-yillarda Berilnda oʻzbek tilida nashr etiluvchi „Yosh Turkiston jurnali“da faoliyat olib borgan.

## Asarlari
Tohir Chigʻatoy „Turkiston milliy adabiyoti va adiblar fojiasiga doir“ (Berlin, 1934), „Turkiston paxta xoʻjaligi“ (Berlin, 1934), „Turkiston milliy harakati va Mustafo Choʻqay“ (Istanbul, 1950), „Turkistonga doir baʼzi jarayonlar haqida qarashlarimiz“ (Istanbul, 1952), „Turkistonda turkchilik va xalqchilik“ (Istanbul, 1951—1954), „Qizil imperializm“ (Istanbul, 1958—1967), „Turkistonda milliy ozodlik harakatidan lavhalar“ (1959) asarlarining muallifi hisoblanadi.

## Shaxsiy hayoti
1932-yilda Berlinda istiqomat qilgan qozonlik tatar taraqqiyparvari, gazetachi va siyosatchi Muhammad Ayoz Is’hoqiyning qizi Saodat bilan turmush qurgan.

Tohir Chigʻatoy 1984-yil 27-iyunda Bursada vafot etgan.
## Manbalar
Ulugʻimsan Vatanim

„**Ulugʻimsan Vatanim**“ – Oʻzbekiston xalq shoiri Muhammad Yusuf qalamiga mansub sheʼr.

## Tarixi
2001-yil 31-avgust kuni „Ulugʻimsan Vatanim“ sheʼri Oʻzbekiston mustaqilligining 10 yilligi munosabati bilan xonanda Sevara Nazarxon tomonidan Mustaqillik maydonida ilk bor ijro etilgan.

## Mazmuni

Sheʼrning ilk bandida Sulton ham Vatan, shoh ham Vatan! Shoir Vatanga „Sen taxti Sulaymonim“ Sulaymon deya murojaat qiladi. Sheʼrning har bir bandi oxirida Vatanga beriladigan sifat („ulugʻimsan“, „iligʻimsan“, „qoʻrigʻimsan“, „choʻligʻimsan“, „urugʻimsan“, „dudugʻimsan“) kamida yuz yillik hodisalar natijasi, quvonch-u alamini ifoda etib keladi. Birgina bandda ifoda topgan maʼnolar koʻlamiga eʼtibor beraylik:
:*Kim Qashqarni qildi makon,
:*Kim Enasoy tomonda,
:*Jaloliddin – Kurdistonda,
:*Boburing – Hindistonda,*
:*Bu qanday yuz qarolik deb,*
:*Yotarlar zimistonda.*
:*Tarqab ketgan toʻqson olti*
:*Urugʻimsan, Vatanim…''
Bandning dastlabki misrasida chor hukumati tomonidan yurtidan chiqib ketishga majbur qilingan, umrbod ortga qaytolmay, Qashqar tuprogʻida xoki qolgan shoir Furqat eslansa, ikkinchi misrada shoʻro davlati qatagʻoni qurboni boʻlgan, Sibir oʻrmonlarida daraxt kesib umri chirigan Usmon Nosir yodga
olinadi.

## Manbalar
Tabaqoti Nosiriy

**Tabaqoti Nosiriy** () — Sulton Nosiruddin sharafiga fors tilida Minxojiddin Sirojiddin Juzjoniy tomonidan yozilgan islom olami tarixi haqidagi asar bo'lib, 1260-yilda yozib tugallangan. 23 tabaqadan iborat boʻlib, oddiy va tushunarli uslubda yozilgan, bu asar ustida Juzjoniy koʻp yillar davomida ishlagan va oʻz maʼlumotlariga havolalar ham keltirgan. Kitobning katta qismi G‘uriylarga bagʻishlangan boʻlsa-da, unda G‘aznaviylar sulolasi asoschisi Sabukteginning Gʻaznada hokimiyat tepasiga kelgunga qadar boʻlgan tarixi ham mavjud. Juzjoniy „Tabaqoti Nosiriy“ni tuzishda hozirda saqlanib qolmagan boshqa kitoblardan, masalan, Bayhaqiyning Sabuktegin hukmronligi davri haqidagi asarlari, Abulqosim Imadiyning „Tarixi mujadval“ va ehtimol Ibn Haysamning „Qissasi soniy“ asarlaridan foydalangan. Juzjoniyning „Tabaqot“ asari keyingi asrlarda sulolaviy tarixni yozish shakliga asos soladi.

## Mundarija
*Tabaqoti Nosiriyning* maqsadi Eron va Markaziy Osiyodan chiqqan musulmon sulolalarini tasvirlash edi. U paygʻambarlar bilan boshlanib, ularning taqvosi va axloqini tushuntiradi. Bu hikoya Muhammadning otasi Abdullohgacha davom etadi, soʻngra Muhammad hayoti tarixi bayon etiladi. „Tabaqoti Nosiriy“da Juzjoniy oʻzining diniy qarashlari va islom hamda musulmon hukmdorlariga nisbatan tarixiy yondashuvini bayon qiladi.

„Tabaqoti Nosiriy“ Bengalda 1229—1230-yillarda Dehli sultoniga qarshi Xaljiylar qoʻzgʻoloni haqidagi yagona manbadir.

## Tabaqalar
**XI tabaqa**: Sabuktegindan Xusrav Malikkacha boʻlgan Gʻaznaviylar tarixi.** XVII tabaqa**: 1215-yilda hokimiyatga kelgan Gʻuriylar va ularning Sulton Alouddin bilan yakunlangan tarixi.** XIX tabaqa**: Gʻuriy sultonlari Sayfiddin Suri va Qutbuddin Oybek haqidagi tarix. **XX tabaqa**: Oybek va Laknautining ilk toʻrt hukmdorining 1236-yilda Iltutmish tomonidan magʻlub etilishigacha boʻlgan tarixi.** XXII tabaqa**: 1227-yildan boshlab sultonlikdagi saroy amaldorlari, qoʻmondonlar va viloyat hokimlari, shuningdek, vazir Balbanning dastlabki tarixi haqidagi biografik tabaqa.** XXIII tabaqa**: Chingizxon va uning 1259-yilgacha boʻlgan vorislari va moʻgʻullar tomonidan musulmonlarga qarshi sodir etilgan vahshiyliklar haqida batafsil maʼlumot beradi.

## Manbalar

## Adabiyotlar
*
*
*

## Havolalar
* [Tabaqat-i Nasiri of Juzjani](https://archive.org/search.php?query=title:(Tabakat-i-nasiri)), books on Internet Archive
* Minhaj-i-Siraj, Jowzjāni at Iranica online
* Tabaqat-i Nasiri at Iranica online
* Tabaqat-i-Nasiri at Banglapedia
Lazar Mojsov

**Lazar Mojsov** (1920-yil 19-dekabr – 2011-yil 25-avgust) makedoniyalik jurnalist, kommunistik siyosatchi va diplomat boʻlgan.
## Biografiyasi
Lazar Mojsov Belgrad universiteti yuridik fakultetida doktorlik darajasini olgan.

Mojsov Ikkinchi jahon urushi paytida fashizmga qarshi partizanlar safiga qoʻshilib, 1945-yildan keyin Yugoslaviya kommunistlar ligasi tarkibida oʻz tajribasini oshirib bordi. Mojsov 1948-yildan 1951-yilgacha Makedoniya Sotsialistik Respublikasi bosh prokurori lavozimida ishlagan. Keyingi ikki oʻn yillik davomida Majsov Yugoslaviya va Makedoniya parlamentlarining aʼzosi hamda gazeta muharriri sifatida faoliyat yuritgan.

Bu davrda Mojsov diplomatik faoliyatini boshlagan, 1958-1961-yillarda Yugoslaviya elchisi sifatida Sovet Ittifoqi va Mo‘g‘ulistonda, 1967-1969-yillarda esa Avstriyada xizmat qilgan. 1969-yildan 1974-yilgacha Majsov Birlashgan Millatlar Tashkilotida, Gayanada va Yamaykada Yugoslaviya elchisi boʻlgan.

1974-1982-yillarda Mojsov Yugoslaviya tashqi ishlar vazirining oʻrinbosari boʻlgan, 1977-1978-yillarda esa BMT Bosh Assambleyasining prezidenti lavozimida ishlagan. 1980-1981-yillarda Yugoslaviya Kommunistlar Ligasi Markaziy Qoʻmitasining raisi boʻlgan, 1982-yil mayidan 1984-yil mayigacha esa tashqi ishlar vaziri lavozimida ishlagan. 1984-1989-yillarda Yugoslaviya kollektiv prezidiumi aʼzosi boʻlgan va 1987-1988-yillarda Yugoslaviya prezidenti lavozimida ishlagan.

Mojsov xalqaro munosabatlar mavzusida maʼruzalar oʻqigan va maqolalar yozgan.

Lazar Mojsov 2011-yil 25-avgust kuni 90 yoshida Belgrad shahrida vafot etdi. Mojsov Belgradning „Novo groblje“ qabristonida dafn qilindi.

## Yana qarang
Shimoliy Makedoniyada prezidentlik saylovlari (2024)
## Manbalar

|-

|-
Abbosiya

**Abbosiya** () – Misrning Qohira shahri Al-Vayli tumanidagi mahalla.

Avliyo Mark qibtiy pravoslav cherkovi, Ayn Shams Universiteti va unga tegishli kasalxona hamda Abbosiya metro bekati shu yerda joylashgan.

## Tarixi
Zamonaviy Abbosiya tumani Abbos Hilmi Posho sharafiga nomlangan va qibtiylarning **p-Sovt em-p-Hoi** (qibtiycha: ⲡⲥⲟⲃⲧ ⲙ̀ⲡϩⲟⲓ, *maʼnosi*: xandaq devori) deb nomlangan qishlogʻi oʻrnida qurilgan. Qibtiy qishloq keyinchalik **Shats** (qibtiycha: ϣⲁⲧⲥ) deb nomlangan, bu nom arabcha **al-Xandaqning** () kalka tarjimasi hisoblanadi.

1865-yil Abbosiyada Xediv Ismoil Posho tomonidan, asosan, meteorologik ishlar uchun moʻljallangan rasadxona tashkil etilgan va u yerda qariyb qirq yil davomida doimiy faoliyat yuritgan. Bino madaniylashtirilgan Nil deltasi va choʻl oʻrtasidagi chegarada joylashgan, lekin keyinchalik choʻl shaharlasha boshlagani tufatli, 1904-yilda meteorologik ishlarni Halvonga koʻchirishga qaror qilinadi. Abbosiyadagi rasadxona 1952-yilgacha boʻsh yodgorlik edi.

Abbossiya va unga yaqin mintaqada geologik tadqiqotchilar Pluvial Abbosiya deb atagan vaqt davomida kuchli yogʻingarchilikni koʻrgan. Bu davrda qizil, yashil va binafsha rangli toshlar yoki shagʻallar Nilning vodiysi va Delta mintaqalari boʻylab tarqaladi. Shagʻal toʻshamalar, shu jumladan Abbosiyadagi mashhur shagʻal toʻshagi paydo boʻldi. 1926-yilda Paul Bovier-Lapierre tomonidan suratga olingan va tasvirlangan bu shagʻal toʻshama baʼzi hududlarda qalinligi 33 futga (10 metr) yetgan.

Misr shiddatli janglarga sahna boʻlgan Ikkinchi jahon urushida Birlashgan Qirollik Abbosiyada Qirollik zirhli korpus maktabini joylashtirdi. 1941-yil sentyabrida Italiya harbiy-havo kuchlari samolyoti Abbosiyadagi Britaniya armiyasining omborini bombardimon qildi.

Abbosiyadagi Avliyo Mark sobori 2012-yilda Iskandariyaning qibtiy papasi Shenuda III dafn marosimi oʻtkazilgan joy boʻlib, butun dunyodan ikki milliondan ortiq motam tutuvchilar tashrif buyurgan. Papasining jasadini koʻrish uchun bir kilometrdan ortiq uzunlikdagi navbat paydo boʻldi va odamlar yaqinlashishga intilgach, uch kishi ezilib halok boʻldi va 137 kishi yaralandi.

2011-yilgi Misr inqilobining 2012-yilgi davom etgan norozilik namoyishlari paytida Abbosiya namoyishchilar va qurolli toʻdalar oʻrtasidagi qarama-qarshiliklarga sahna boʻladi. 2016-yil 11-dekabr kuni Avliyo Mark qibtiy pravoslav cherkovi yonidagi ibodatxonada Misrning qibtiy jamoasiga qarshi xudkushlik hujumi uyushtirildi. Portlashda halok boʻlgan 25 qibtning aksariyati ayollar va bolalar edi. Bu joyga armiya joylashtirildi va Misrda uch kunlik motam boshlandi.

## Manbalar
Abror Yoʻldoshev

**Abror Yoʻldoshev** (1973-yil, Toshkent, OʻzSSR) – oʻzbekistonlik teatr va kino aktyori.

## Hayoti
Abror Yoʻldoshev 1973-yilda Toshkentda tavallud topgan. Otasi qurilishda, onasi esa savdo sohasida ishlagan. Ularning 3 farzandi boʻlib, Abror Yoʻldoshev eng kichigi boʻlgan. U 6 olti yoshligida otasi vafot etgan.

Abror Yoʻldoshev yoshligidan maktabdagi drama toʻgaragiga qatnashib yurgan. Maktabni tuganidan keyin institutga oʻqishga topshirgan, lekin imtihondan oʻtolmagan. Keyingi yili esa „A. N. Ostrovskiy“ nomidagi Toshkent davlat teatr va rassomlik institutining rejissyorlik fakultetida oʻqishga kiradi. U bu paytda Abror Hidoyatov nomidagi oʻzbek drama teatrida rekvizitor boʻlib ishlardi. Talaba boʻlganidan keyin Yosh tomoshabinlar teatri qoshidagi aktyorlik mahorati maktab-studiyasida Nabi Abdurahmonov qoʻlida tahsil oladi.

## Faoliyati
Abror Yoʻldoshev dastlab, Mark Vayl nomidagi „Ilhom“ teatrida aktyor, Toshkent xoreografiya bilim yurtida aktyorlik mahorati boʻyicha ustoz sifatida faoliyat yuritgan. U Carlo Gozzining „Malika Turandot“ asarida Xitoy qiroli Altaum rolini, Temur Zulfiqorovning „Umar Xayyom yulduz turkum“" asarida Malikshoh rolini, Lev Tolstoyning „Xolstomer“ asarida General rolini, Sholomaleyxemning „Tomdagi skripkachi“ asarida Mordxa rolini ijro etgan.

## Filmografiyasi

## Manbalar

## Havolalar

*
Hojiakbar Komilov

**Hojiakbar Komilov** (1956-yil, OʻzSSR) — Oʻzbekiston Respublikasida xizmat koʻrsatgan artist, teatr va kino aktyori, dublyaj ustasi.
## Hayoti
Hojiakbar Komilov 1956-yilda Toshkent shahrida tug‘ilgan. 1983-yilda Mannon Uygʻur nomidagi Toshkent Davlat san’at institutining “Drama teatri aktyori” fakultetini bitirgan. 1976-yilda Oʻzbek Milliy Akademik drama teatrida rejissyor yordamchisi sifatida ish boshlagan va 1984-yilda aktyor sifatida faoliyatini davom ettirgan. 2002-yilda Oʻzbekistonda xizmat koʻrsatgan artist faxriy unvoni bilan taqdirlangan.
Hozirda Oʻzbek milliy akademik drama teatrida faoliyat yuritadi.
## Faoliyati
Hojiakbar Komilov sahnada turli xil obrazlarni yaratib, faoliyati davomida teatrning taniqli aktyorlaridan biriga aylangan. U ijodining dastlabki yillaridan boshlab sahna va ekranlarda rollarni yaratib, tomoshabinlar eʼtiboriga tushgan.

### Filmografiyasi

## Dublyajdagi faoliyati
## Manbalar

## Havolalar
Pavel Butenko

**Pavel Butenko** (1977-yil 14-dekabrda tugʻilgan) – turkmanistonlik sobiq professional futbolchi, darvozabon ampulasida oʻynagan.

## Biografiya
Faoliyatining dastlabki davrlarida vatanida, Ashxobodning „Dagdan“, „Nisa“, „Kopetdag“, „Galkan“ klublarida toʻp surgan. 1998/1999 yilgi mavsumda „Nisa“ klubi tarkibida Turkmaniston chempioni, „Dagdan“ jamoasi bilan esa 1997/1998-yilgi mavsumda kumush medal sovrindori boʻldi.

2002-yilgi mavsumda Oʻzbekistonning „Paxtakor“ (Toshkent) jamoasi tarkibiga oʻtgan. Butenko dastlabki mavsumida Oʻzbekiston chempionatida 10 ta oʻyin oʻtkazgan va Paxtakor jamoasi bilan mamlakat chempioni boʻlgan. Keyingi yili mavsumning birinchi qismida „Paxtakor“ jamnoasida atigi 2 ta oʻyin oʻtkazgan va oʻyin amaliyoti kamligi uchun Namanganning „Navbahor“ klubiga oʻtib, jamoaning asosiy darvozaboni boʻlgan. „Navbahor“ klubi tarkibida 2003 va 2004-yillardagi Oʻzbekiston chempionati bronza medali sovrindori boʻlgan. 2005-yilgi mavsumdan „Mash’al“ jamoasida uch mavsum davomida oʻynagan. Muborak jamoasi bilan milliy chempionatning kumush (2005) va bronza (2007) sovrindori, 2006-yilgi Oʻzbekiston kubogi finalchisi, 2006-yilgi Osiyo chempionlar ligasi ishtirokchisi (2006) boʻlgan. Oʻzbekiston oliy ligasida jami 129 ta oʻyinda ishtirok etgan.

## Yutuqlar

* Oʻzbekiston Superligasi chempioni: 2002
* Oʻzbekiston kubogi sohibi: 2002

## Havolalar

* Pavel Butenko Transfermarkt saytida
Nordon gaz

**Nordon gaz** – tabiiy gaz tarkibidagi vodorod sulfid (H2S) miqdori yuqori boʻlgan gaz. Biron bir hududda aniqlangan tabiiy gaz tarkibida 5,7 milligrammdan ortiq vodorod sulfid aniqlansa, bunday gaz nordon gaz deb yuritiladi. Biroq, bu koʻrsatkichlar mintaqalarga qarab turlicha farq qiladi. Ayrim hollarda „kislotali gaz“ atamasi „nordon gaz“ atamasi oʻrnida ishlatiladi, aslida esa, „kislotali gaz“ atamasi umumiy holatda tarkibida vodorod sulfid boʻlgan gazlarga nisbatan ishlatiladi. Bunda qancha miqdorda (H2S) borligi ahamiyatga ega boʻlmaydi. Nordon gaz zaharli boʻlishidan tashqari, maʼlum miqdorda quvurlarga ham ziyon yetkazadi. Aniqlanishicha, Kanadadagi bir quduqda aniqlangan gaz tarkibida 90% miqdorda vodorod sulfid mavjud boʻlgan.
## Chuchuklashtirish
Neftni qayta ishlash va gazni qayta ishlash zavodlari nordon gaz tarkibidagi vodorod sulfidni kamaytirish chora-tadbirlari amalga oshiriladi. Bunda gaz tarkibiga aminlarni aralashtirgan holda, vodorod sulfid oltingugurtga aylantirib olinadi. Ayrim zavodlaridagi chuchuklashtirish ishlarida aminlar oʻrnida karbonilsulfidlar ishlatiladi.
## Yana qarang
* Tabiiy gaz
* Mustaqillikning 25 yilligi koni
## Manbalar
Google Duo

**Google Duo** – 2016-yilda Google tomonidan chiqarilgan IP (VoIP) va videotelefoniya xizmati boʻlib, 2022-yilda Google Meet bilan birlashtirilgan. Xizmat Android, IOS va veb-brauzerlar uchun ham mavjud bo'lgan. Google Duo foydalanuvchilarga boshqa Duo foydalanuvchilari bilan yakkama-yakka va guruhli audio va video qoʻngʻiroqlarni amalga oshirish va qabul qilish imkonini beradi. Duodan telefon raqami yoki Google hisobi orqali foydalanish mumkin.

Google Duo 2016-yil 18-mayda Google dasturchilar konferensiyasida eʼlon qilingan va 2016-yil 16-avgustda butun dunyo boʻylab xizmat koʻrsatishni boshlangan. Google 2022-yilda ushbu xizmatni Google Meet bilan birlashtirilishini eʼlon qildi va yil oxiriga kelib xizmat yopildi.

## Tarixi
2016-yil dekabr oyida Google Duo ilovasi Hangouts oʻrniga ishlab chiqarildi va natijada foydalanuvchilar uchun Google Hangouts ilovasini oʻrnatish ixtiyoriy boʻlib qoladi. 2020-yil avgust oyida Google oxir-oqibat Google Duoni biznesga yoʻnaltirilgan Google Meet bilan birlashtirishni rejalashtirayotgani haqida xabar bergan. 2021-yil dekabr oyida bu reja bekor qilinadi, lekin Duoning yangi versiyalari chiqarilishda davom etaveradi. Kompaniya 2022-yil iyun oyida Google Duo va Google Meet birlashtirilishini eʼlon qilgan. Ilovalarning birlashishi avgust oyida boshlanib Duo mobil ilovasining nomi Google Meet, Google Meet ilovasi esa „Google Meet (original)“ ga oʻzgartiriladi va bosqichma-bosqich birlashuv amalga oshiriladi. Jarayon esa 2024-yilga kelib yakunlangan.
## Yana qarang
* Google Meet
* Google Messages

## Manbalar

## Havolalar
*
Amil Yunanov

**Amil Azim oʻgʻli Yunanov** (azerb. Yunanov Amil Əzim ogʻlu; 1993-yil 6-yanvar, Tovuz, Ozarbayjon) – ozarbayjonlik futbolchi, „Shamahi“ klubi hujumchisi. Ozarbayjon terma jamoasida oʻynagan.

## Biografiyasi
Tovuz futbol maktabida tarbiyalangan Amil Yunanov 9 yoshida oʻz shahridagi murabbiy Hasan Ahmedov qoʻl ostida futbol bilan shugʻullana boshlagan. 2008-yilda u Boku ning „Neftchi“ jamoasida 15 yoshgacha boʻlgan yoshlar tarkibiga qoʻshilgan.

2009-yilda u „Gabala“ FK futbol akademiyasida futbol asoslarini oʻrganishni boshlagan va dastlab klubning 17 yoshgacha boʻlgan yoshlar jamoasida oʻynagan. 2009—2010-yilgi mavsumda u 45 ta gol urib, U-17 Ozarbayjon chempionatining eng yaxshi toʻp urari boʻlgan.

U 2010—2014-yillarda Ozarbayjon davlat jismoniy tarbiya va sport akademiyasining sport oʻyinlari yoʻnalishi talabasi boʻlgan va shu yoʻnalishni tamomlagan.
## Klubdagi faoliyati
### Ichki chempionat
U professional futbolchilik faoliyatini 2010—2011-yilgi mavsumda „Gabala“ futbol klubi zaxira jamoasida boshlagan. 13 ta oʻyin oʻtkazib, 10 ta gol urgan boʻlishiga qaramay Amil ogʻir jarohatlanib, 6 oyga safdan chiqqan.

Premyer-ligadagi debyutini 2011-yil 19-may kuni mavsumning soʻnggi turida Salyan shahrining „Mugan“ jamoasiga qarshi oʻyinning 90-daqiqasida gabalaliklar asosiy tarkibida oʻtkazgan.

2013-yilning yozida u birinchi divizion klubi – „Neftchala“ga ijara asosida qoʻshilgan va klub bilan bir yillik shartnoma imzolagan. Biroq, yarim yildan soʻng, 2014-yil boshida u Gabala jamoasiga qaytib kelgan va u yerda 90-raqam ostida oʻynay boshlagan.
### Kubok
Ozarbayjon kubogida „Neftchala“ tarkibida bitta oʻyin oʻtkazgan.

## Terma jamoa
2011-yil 6-oktabrda u Ozarbayjonning 19 yoshgacha boʻlgan yoshlar terma jamoasi tarkibidagi ilk oʻyinini UEFA Yevropa chempionati saralashida Shvetsiya terma jamoasiga qarshi oʻtkazgan, unda Ozarbayjon jamoasi 1:0 hisobida gʻalaba qozongan. Amil oʻyinning 62-daqiqasida zaxiradan maydonga tushgan.
## Manbalar
Aleksandra Shlyaxova

**Aleksandra Nikolayevna Shlyaxova** (1923-yil, Zaporoje, Ukraina SSR, SSSR – 1944-yil, Latviya SSR, SSSR) – Ulug‘ Vatan urushi qatnashchisi, mergan ayol.
## Biografiyasi
U 1923- yoki 1924-yilda Zaporojye shahrida tugʻilgan. Urushgacha Zaporoje zavodida ishlagan. Urush boshlanishi va nemis qoʻshinlari hujumi tufayli onasi, singlisi va ukasi bilan birga Uralga koʻchirilgan.

Cheborkul tumani harbiy komissarligi tomonidan Qizil Armiya safiga chaqirilgan. 1942-yil dekabr oyida ayollar snayper maktabini aʼlo baholarga tugatib, bitirish marosimida VLKSM Markaziy Qoʻmitasi nomidan qurol qoʻndogʻida monogrammasi boʻlgan maxsus snayper miltigʻi bilan taqdirlangan. 1943-yil avgust oyidan boshlab harakatdagi armiyada xizmat qilgan. 21-gvardiya oʻqchi diviziyasi tarkibida jang qilgan.

1943-yil 1-dekabrda mina parchasi bilan yaralangan. Shifoxonada davolanishdan soʻng oʻz qismiga qaytgan. 1943-yil 5-dekabrdagi diviziya buyrugʻi bilan 59-Gvardiya oʻqchi polkining 8-oʻqchi rotasi snayper gvardiya serjanti A. N. Shlyaxova Qizil Yulduz ordeni bilan taqdirlangan. 1944-yil yanvar oyida 55 nafar dushman askar va zobitlarini yoʻq qilgani uchun „Jasorati uchun“ medali bilan taqdirlanishga tavsiya etilgan. Oʻsha yilning 31-yanvarida Qizil Bayroq ordeni bilan mukofotlangan. Starshina unvonigacha koʻtarilgan va snayperlar vzvodining komandiri boʻlgan.

1944-yil 7-oktabrda Latviya SSR hududida halok boʻlgan. Dobele shahrida dafn etilgan. Vafotidan soʻng 1-darajali Vatan urushi ordeni bilan taqdirlangan. Uning snayper miltigʻi Moskvadagi Qurolli Kuchlar Markaziy muzeyida saqlanmoqda.

Zaporoje shahrida maktablardan birining pioner otryadi uzoq yillar davomida Aleksandra Shlyaxova nomi bilan atalgan

## Adabiyotlar
V. A. Chuvilkin. „Devushki v shinelyax“. „Moskva ishchisi“ nashriyoti, 1982-yil.
## Manbalar
John Hopfield

**John Joseph Hopfield** (1933-yil 15-iyulda tugʻilgan) – amerikalik fizik va Prinston universitetining faxriy professori. Hopfield 1982-yilda assotsiativ neyron tarmoqlarini oʻrganishi bilan tanilgan. 2024-yilda Hopfield, Geoffrey Hinton bilan birgalikda, sunʼiy intellekt tarmoqlari boʻyicha amalga oshirgan ishlari uchun Fizika boʻyicha Nobel mukofoti bilan taqdirlanishgan. Hopfield statistik fizikada va biofizikadagi ishlari uchun fizika sohasidagi bir qator nufuzli mukofotlar bilan taqdirlangan.

## Biografiyasi
### Bolaligi va taʼlimi
John Joseph Hopfield 1933-yilda Chikagoda fiziklar John Joseph Hopfield (asl ismi Yan Jozef Chmielewski) va Helen Hopfield (qizlik familiyasi Staff) oilasida dunyoga kelgan. Hopfield 1954-yilda Pensilvaniyadagi Swarthmore kollejida bakalavr darajasini, 1958-yilda esa Cornell universitetida fizika boʻyicha falsafa doktori (PhD) darajasini olgan. Doktorlik dissertatsiyasining mavzusi „A quantum-mechanical theory of the contribution of excitons to the complex dielectric constant of crystals“ deb nomlangan. Hopfieldning doktorlik dissertatsiyasiga Albert Overhauser ilmiy rahbarlik qilgan.

### Faoliyati
Hopfield Bell laboratoriyasining nazariya guruhida ikki yil davomida David Gilbert Thomas bilan yarimo‘tkazgichlarning optik xususiyatlari ustida tadqiqot olib borgan.

## Talabalari
Uning talabalari orasida Bertrand Halperin (1965-yilda PhD olgan), Steven Girvin (1977), Terry Sejnowski (1978), Erik Winfree (1998), José Onuchic (1987) va David J. C. MacKay (1992) kabi olimlar bor.

## Manbalar